b'\n_START_ARTICLE_\nSenter for Interkulturell Kommunikasjon\n_START_PARAGRAPH_\nSenter for Interkulturell Kommunikasjon ble etablert i 1991 ved Misjonsh\xc3\xb8gskolen i Stavanger (MHS) og er et l\xc3\xa6rested for h\xc3\xb8yereutdanning innen forskning, utrednings- og konsulentvirksomhet, r\xc3\xa5dgiving, undervisning og kursvirksomhet knyttet til samarbeid og kommunikasjon i internasjonale og flerkulturelle sammenhenger. Sentere ligger p\xc3\xa5 Misjonsh\xc3\xb8ykolens omr\xc3\xa5de p\xc3\xa5 Kampen i Stavanger._NEWLINE_Senteret ble etablert for \xc3\xa5 overf\xc3\xb8re kompetanse og erfaring i Det Norske Misjonsselskap og ved MHS til organisasjoner som arbeider med nord-s\xc3\xb8r sp\xc3\xb8rsm\xc3\xa5l. I 2006 ble SIK et aksjeselskap med Det Norske Misjonsselskap og Misjonsh\xc3\xb8gskolen som eiere._NEWLINE_Internasjonalt arbeider SIK s\xc3\xa6rlig med utviklingsarbeid, i stor grad knyttet til fred og forsoning, utdanning og organisasjonsutvikling. I tillegg har utenlandsstasjonering og kompetanseoverf\xc3\xb8ring v\xc3\xa6rt et sentralt arbeidsomr\xc3\xa5de ved senteret. I Norge arbeider de s\xc3\xa6rlig med utfordringer knyttet til integrering i skole og arbeidsliv, samt ulike profesjoners m\xc3\xb8te med et stadig mer flerkulturelt samfunn.'